Možnosti kombinácie Flectoru a Paralen s odporúčaným dávkovaním po extrakcii zubov.
Dobrý deň, som po extrakcii zuba. Vybrali mi dve osmičky chirurgicky. Bol mi predpísaný flector 3x do dňa s tým , ze sú rozostupy 8 hodin. Je možné ho kombinovať s paralenom? Ak ano, ako a koľko mg denne. Ďakujem za odpoveď
Dobrý deň,
ďakujeme za Vašu otázku.
Pri nedostatočnom účinku lieku Flector je možné podať Paralen najskô po 4 hodinách. Odporúča sa podávať najnižšie potrebné dávky (v prípade potreby užite najskôr 1 tabletu). Dospelí s hmotnosťou nad 60 kg užívajú maximálne 2 tablety ako jednorazovú dávku, maximálna denná dávka je 8 tabliet.
Prajem skorú úľavu od ťažkostí.
S pozdravom
PharmDr. Veronika Kiabová